Ilia Alexejevič Tkačenko

Ilia Alexejevič Tkačenko,  (* 26. december 1986, Perm, ZSSR, dnes Rusko) je ruský krasokorčuliar vystupujúci v kategórii „tanečné páry“. S partnerkou Jekaterinou Riazanovovou sú viacnásobní medailisti na súťažiach série „Grand Prix“ a viacnásobní medailisti na Majstrovstvách Ruska. Vo februári 2013 boli podľa oficiálneho rebríčka ISU jedenástym najlepším krasokorčuliarskym tanečným párom sveta.ISUResults.com: ISU World Standings for Single & Pair Skating and Ice Dance

 Osobný život 
Tkačenko študuje verejnú správu a po ukončení krasokorčuliarskej kariéry by sa chcel uplatniť v športovej administratíve. Má mladšieho brata.

Rád cestuje, chodí na koncerty, muzikály a pozerá nezávislé filmy. 

 Kariéra 
Tkačenko začal s krasokorčuľovaním vo veku 4 roky. V rodnom meste Perm korčuľoval spočiatku ako sólový krasokorčuliar v skupine trénera Andreja Kisluchina. Po rozpade tejto žiackej skupiny prešiel do kategórie tanečné páry. Vo veku 13 rokov po súhlase rodiny odišiel s babičkou do Moskvy, kde si prenajali byt a začal trénovať na štadióne „Sokoľniki“.

V rokoch 2002  2006 súťažil s Anastasiou Gorškovovou. Ich trénerom bol jej otec, Alexej Gorškov. Spoločne získali na Majstrovstvách juniorov v krasokorčuľovaní 2005 bronzovú medailu. V nasledujúcej sezóne však pozíciu neobhájili a na Majstrovstvách juniorov v krasokorčuľovaní 2006 skončili na 7. mieste. Následne Gorškovová oznámila ukončenie krasokorčuliarskej kariéry.

Koncom leta 2006 Tkačenko vytvoril pár s Marijou Moňkovou, trénovaný Gorškovom. Dvojica mala výborné vyhliadky a pred sebou sľubnú kariéru. Dvakrát sa stali striebornými majstrami Ruska (2007, 2008), na juniorských majstrovstvách sveta v roku 2007 skončili na 5. mieste, v nasledujúcom roku na 4. mieste. V decembri 2007 vyhrali finále juniorskej „Grand Prix“. Pred začiatkom sezóny 2008/2009 sa však pár náhle rozpadol, keďže partnerka už nedokázala zvládať tlak vysokých nárokov a množstva náročných tréningov. Tkačenko v roku 2008 chvíľu trénoval s Američankou Isabellou Tobiasovou. Nikdy však spolu nevystúpili v súťaži.

 Sezóna 2009/2010 
Na jar 2009 Tkačenko prejavil po spoločných skúšobných tréningoch záujem korčuľovať s Jekaterinou Riazanovovou. Toto rozhodnutie sa však nestretlo s pozitívnou odozvou Ruskej korčuliarskej federácie. Dvojicu začal trénovať Gorškov v športovo centre „Odincovo“, neďaleko Moskvy.

Tkačenko a Riazanovová začali spoločne súťažiť na medzinárodných podujatiach sezóny 2009/2010. Na „Nebelhorn Trophy 2009“ skončili na 4. mieste a na „Cup of Russia 2009“ na šiestom mieste. Na Majstrovstvách Ruska 2010 obsadili štvrtú priečku.

 Sezóna 2010/2011 
Na začiatku sezóny 2010/2011 sa Tkačenko s Riazanovovou rozhodli zrušiť plánovaný voľný tanec a pripraviť si úplne nový. Boli prihlásení na dve súťaže série „Grand Prix“ - „Skate America 2010“ (skončili na 5. mieste) a „Trophée Eric Bompard 2010“. Na „Trophée Eric Bompard“ vyhrali svoju prvú medailu zo súťaží Grand Prix - striebro. Následne na Majstrovstvách Ruska 2011 získala dvojica striebornú medailu a tým svoju prvú miestenku na Majstrovstvá Európy v krasokorčuľovaní.

V januári 2011 na Majstrovstvách Európy v krátkom programe skončili piaty a vylepšili si svoje osobné maximum na 60,91 bodov. Celkovo napokon skončili na 6. mieste. Keďže Rusko malo na základe výsledkov z predchádzajúcich majstrovstiev sveta možnosť vyslať na Majstrovstvá sveta 2011 iba dva tanečné páry a pred Tkačenkom a Riazanovovou skončili dva ruské tanečné páry (Bobrovová / Soloviov a Iľjinychová / Kacalapov), nemohli sa zúčastniť na svetovom šampionáte a zostala im iba pozícia náhradníkov.

 Sezóna 2011/2012 
vľavo|thumb|230px|Tkačenko s Riazanovovou s trénerom Alexejom Gorškovom (vpravo) a choreografom Sergejom Petuchovom (vľavo) v roku 2011
V sezóne 2011/2012 štartovali opäť na dvoch súťažiach série „Grand Prix“, a to na  „Skate Canada International 2011“ a „Cup of Russia 2011“. Pre túto sezónu si v spolupráci s choreografom Sergejom Petuchovom pripravili voľný tanec, o ktorom Riazanovová povedala: „je to príbeh o mladej žene, ktorá spomína na svojho milého, ktorý už nežije. Ona je tak hlboko ponorená do spomienok na šťastné časy, že jej sny sa zdajú aspoň na malú chvíľu realitou.“ Dvojica musela odstúpiť zo súťaže „Nebelhorn Trophy 2011“, pretože Tkačenko nemal hotový cestovný pas a ďalšie cestovné doklady. Dňa 13. decembra 2011 Riazanovová utrpela otras mozgu a zlomeninu nosa po tom, čo jej nechtiac počas korčuľovania Tkačenko vrazil lakťom do hlavy. Zranenie si vyžiadalo hospitalizáciu partnerky, ktorá ale na reverz nemocnicu 20. decembra opustila. Na Majstrovstvách Ruska 2012 26. decembra 2011 vyhrali bronzovú medailu. Nasledovali Majstrovstvá Európy 2012, na ktorých skončili piaty, ale získali malú bronzovú medailu za 3. miesto v krátkom programe. Na Majstrovstvách sveta v krasokorčuľovaní 2012 skončili na 9. mieste.

V apríli 2012, Tkačenko povedal, že strávia nejaký čas prípravou na nasledujúcu sezónu v skupine trénerov Mariny Zujevovej a Igora Špiľbanda v USA,  ale trénerská dvojica sa rozišla a Tkačenko s Riazanovovou sa rozhodli ďalej trénovať so Špiľbandom v meste Novi, štát Michigan.  Počas sústredenia v Bulharsku Tkačenko stratil rovnováhu pri nácviku zdvíhaných figúr na podlahe v korčuliach a svojej partnerke šliapol na ruku. Bola potrebná operácia ruky, ktorá dopadla dobre. Na návrh Tatiany Tarasovovej, sa rozhodli zrušiť novú voľnú jazdu na hudbu od Pink Floyd - Hey You a urobil novú voľnú jazdu k valčíku z filmov  Godfather (Krstný otec).

 Sezóna 2012/2013 
Sezónu 2012/2013 Tkačenko a Riazanovová začali veľmi úspešne. Vyhrali bronz na súťažiach „Skate Canada International 2012“ aj „Trophée Eric Bompard 2012“. Rovnako bronzoví skončili aj na Majstrovstvách Ruska 2013. Na Majstrovstvách Európy 2013 sa im medaila neušla a skončili na štvrtom mieste. Vylepšili si však svoje osobné rekordy v počte dosiahnutých bodov v krátkom programe (64,52), voľnej jazde (93,25), ako aj v celkovom počte bodov (157,77).

 Programy 
 S Riazanovovou 

 Sezóna Krátky program Voľná jazda Exhibícia 2012/2013 
„My Fair Lady“:
 „I Could Have Danced All Night“ 
 „With a Little Bit of Luck“ hudba: Frederick Loewe  
 Krstný otec hudba: Nino Rota  „Hey You“ hudba: Pink Floyd  2011/2012   „Paxi Ni Ngongo“  hudba: Bonga 
 „Cuba“  hudba: Bonga  
 Romanca  (z filmu „Meteľ“) hudba: Georgij Sviridov  2010/2011   
 Waltz  (z filmu „Meteľ“) hudba: Georgij Sviridov  
 Mexico - „Danzón no. 2“ hudba: Arturo Márquez  
 Majster a Margaréta(ruský televízny seriál)hudba: Igor Korneľuk   Originálny tanec  2009/2010   
 „Beriozka“  ()  
 Majster a Margaréta(ruský televízny seriál)hudba: Igor Korneľuk 

 S Moňkovou 
 Sezóna Originálny tanec Voľný tanec Exhibícia 2007/2008   
 „Kráčam po ulici“ ()  
 „Song of the Spirit“ (z albumu Adiemus II: Cantata Mundihudba: Karl Jenkins  2006/2007   
 „Tango Passion“ hudba: Ástor Piazzolla  
 „Romeo and Juliet“ <small> (soundtrack k filmu)

 S Gorškovovou 
 Sezóna Originálny tanec Voľný tanec 2005/2006   
 „Baila Son“ 
 Hudba z Cirque du Soleil hudba: René Dupéré  2004/2005   
 Slow Foxtrot: „Why Don't You Do Right?“ (z filmu „Kto obvinil králika Rogera?“) 
 Quickstep: „Give me that thing“  
 Výber z filmu „Kill Bill“
 Bang, Bang z filmu „Kill Bill“
 Hu Ha

 Prehľad výsledkov 
 S Riazanovovou 
vpravo|náhľad|220px|Tkačenko s Riazanovovou v roku 2009, „Cup of Russia“

 Výsledky„Competition Results: Ekaterina RIAZANOVA / Ilia TKACHENKO“ Medzinárodné súťaže Podujatie 2009/10 2010/11 2011/12 2012/13 ZOH     Majstrovstvá sveta    9  Majstrovstvá Európy   6  5  4 GP Bompard   2   3 GP Rostelecom  6   4  GP Skate America   5   GP Skate Canada    5  3 Nebelhorn  4  3   Golden Spin  2    1 Národné súťaže  Majstrovstvá Ruska  4  2  3  3  GP = Grand Prix; WD = odstúpili zo súťaže 

 S Moňkovou 

 Výsledky Medzinárodné súťaže Podujatie 2006–2007 2007–2008 2008–2009 GP Skate America    WD GP Trophée Bompard    WD Medzinárodné juniorské súťaže MS juniorov  5  4  JGP Final   1  JGP Austria   2  JGP Great Britain   1  Národné súťaže Majstrovstvá Ruska juniorov  2  2   GP = Grand Prix; JGP = Grand Prix juniorov; WD = odstúpili zo súťaže 

 S Gorškovovou 
 Výsledky Medzinárodné juniorské súťaže Podujatie 2004–2005 2005–2006 MS juniorov  3  7 JGP Final  5  5 JGP Estonia   1 JGP Poland   1 JGP Serbia  2  JGP USA  3  Národné súťaže Majstrovstvá Ruska juniorov   2  JGP = Grand Prix juniorov 

 Referencie 

 Iné projekty 

Zdroj 

Kategória:Narodenia v 1986
Kategória:Ruskí krasokorčuliari